Document ID: 31999R0391

ΚΑΝΟΝΙΣΜΟΣ (ΕΚ) αριθ. 391/1999 ΤΗΣ ΕΠΙΤΡΟΠΗΣ της 23ης Φεβρουαρίου 1999 με τον οποίο καθορίζεται το ποσό της ενίσχυσης που προβλέπεται στον κανονισμό (ΕΟΚ) αριθ. 804/68 του Συμβουλίου για την ιδιωτική αποθεματοποίηση του βουτύρου και της κρέμας γάλακτος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 804/68 του Συμβουλίου, της 27ης Ιουνίου 1968, περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΚ) αριθ. 1587/96 της Επιτροπής (2), και ιδίως το άρθρο 6 παράγραφος 6,
Εκτιμώντας:
ότι ο κανονισμός (ΕΚ) αριθ. 454/95 της Επιτροπής, της 28ης Φεβρουαρίου 1995, περί λεπτομερειών εφαρμογής των παρεμβάσεων στην αγορά του βουτύρου και της κρέμας γάλακτος (3), όπως τροποποιήθηκε από τον κανονισμό (ΕΚ) αριθ. 390/1999 (4), προβλέπει στο άρθρο 12 παράγραφος 4 ότι ο καθορισμός του ποσού της ενίσχυσης που αναφέρεται στο άρθρο 6 παράγραφος 2 του κανονισμού (ΕΟΚ) αριθ. 804/68 για την ιδιωτική αποθεματοποίηση, πραγματοποιείται κάθε έτος 7
ότι οι εργασίες εισόδου στο απόθεμα μπορούν να λάβουν χώρα μόνο μεταξύ της 1ης Απριλίου και της 15ης Αυγούστου του ιδίου έτους και ότι, κατά συνέπεια, είναι ανάγκη να καθοριστούν τα στοιχεία της εν λόγω ενίσχυσης πριν αρχίσουν οι εργασίες εισόδου στο απόθεμα κατά το 1999 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχειρίσεως του γάλακτος και των γαλακτοκομικών προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η ενίσχυση του άρθρου 6 παράγραφος 2 του κανονισμού (ΕΟΚ) αριθ. 804/68 υπολογίζεται ανά τόνο βουτύρου ή ισοδυνάμου προς βούτυρο, για τις συναπτόμενες συμβάσεις κατά το 1999, ως εξής:
α) 24 ευρώ για τις πάγιες δαπάνες 7
β) 0,35 ευρώ ανά ημέρα συμβατικής αποθεματοποίησης για τις δαπάνες διατήρησης σε ψυκτικό θάλαμο 7
γ) ένα ποσό ανά ημέρα συμβατικής αποθεματοποίησης, υπολογιζόμενο με βάση ποσοστό 91 % της τιμής παρέμβασης του βουτύρου, εκφραζόμενης σε εθνικό νόμισμα, που ισχύει κατά την ημέρα έναρξης της συμβατικής αποθεματοποίησης και προβλέποντας ετήσιο επιτόκιο 4 %.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Φεβρουαρίου 1999.

Labels: 3
17
6